ఉత్తర ప్రదేశ్
ఉత్తరప్రదేశ్ ప్రధానంగా గంగా యమునా మైదానప్రాంతంలో విస్తరించి ఉంది. ఇది బాగా జన సాంద్రత ఎక్కువైన ప్రాంతము. 2000 సంవత్సరంలో పార్లమెంట్ చట్టం ప్రకారం అప్పటి మరింత విస్తారమైన ఉత్తరప్రదేశ్ లోని ఉత్తర పర్వతప్రాంతం ఉత్తరాంచల్ అనే ప్రత్యేక రాష్ట్రంగా అవతరించింది. అయినా గాని ఉత్తరప్రదేశ్ దాదాపు 18కోట్ల జనాభా కలిగి ఉంది. ఇది భారతదేశంలో పెద్దరాష్ట్రము మాత్రమే కాదు. ప్రపంచంలోనే జనాభా పరంగా ఉత్తరప్రదేశ్ కంటే పెద్ద దేశాలు 5 మాత్రమే ఉన్నాయి. అవి - చైనా, భారత్, అమెరికా సంయుక్త రాష్ట్రాలు, ఇండొనేషియా, బ్రెజిల్. సమకాలీన భారత రాజకీయాలలో ఉత్తరప్రదేశ్ పాత్ర చాలా కీలకమైనది కావడానికి ఇది కూడా ఒక ముఖ్య కారణం.
కళింగ ఉత్కళ్ ఎక్స్‌ప్రెస్ రైలు ప్రమాదం
2017 ఆగష్టు 19 న, సుమారు 5:45 సా. కు ఉత్తర ప్రదేశ్, ముజఫర్‌నగర్ జిల్లా లోని ఖటౌలీకి సమీపంలో 23 బోగీలతో నడుస్తున్న కళింగ ఉత్కళ్ ఎక్స్‌ప్రెస్ రైలు యొక్క 14 బోగీలు ప్రయాణంలో పట్టాలు తప్పాయి. ఈ రైలు ఒరిస్సాలోని పూరి నుంచి ఉత్తరాఖండ్ లోని హరిద్వార్ నకు వెళ్ళుతుంది. ఉత్తర ప్రదేశ్ పోలీసుల సమాచారం ప్రకారం ఈ ప్రమాదంలో ఇరవై మూడు మంది ప్రయాణీకులు చనిపోయారు. ఉత్తర ప్రదేశ్ పారిశ్రామిక అభివృద్ధి మంత్రి సతీష్ మహన మాట్లాడుతూ, గాయపడిన 74 మంది ప్రయాణీకులను వివిధ ఆసుపత్రులలో చేర్చారని తెలియజేసారు. 
మీడియా ఫుటేజ్ బట్టి కోచ్‌లు ఒకదానిపై ఒకటి ఎక్కినట్లుగా కనిపించాయి. ఒక బోగీ అయితే రైలు మార్గం (ట్రాక్) పక్కన ఉన్న ఇంట్లోకి చొచ్చుకు పోయింది. నేషనల్ డిజాస్టర్ రెస్పాన్స్ ఫోర్స్ సిబ్బందిని రెస్క్యూ ఆపరేషన్లో పనిచేయడానికి ప్రమాద స్థలానికి వెంటనే తరలించారు. రెస్క్యూ సిబ్బంది దెబ్బతిన్న బోగీల లోపల చేరడానికి మెటల్ కట్టర్లు మరియు క్రేన్లు ఉపయోగించారు. రైల్వే మంత్రిత్వ శాఖ ప్రకారం, ఈ ప్రమాదం తరువాత మూడు రైళ్ళును రద్దు చేసారు. ఆరు రైళ్ళను దారి మళ్లించారు. 14521/14522 అంబాలా-ఢిల్లీ-అంబాలా ఇంటర్ సిటీ ఎక్స్‌ప్రెస్, 18478 హరిద్వార్-పూరి ఉత్కళ్ కళింగ ఎక్స్‌ప్రెస్, 14682 జలంధర్-న్యూఢిల్లీ ఇంటర్ సిటీ ఎక్స్‌ప్రెస్ లను రద్దు చేశారు. ఈలోపులోనే, రైల్వేలు కొన్ని హెల్ప్‌లైన్ నంబర్లను జారీ చేసింది.